Document ID: 32006R1018

32006R1018
L 183/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1018/2006 НА КОМИСИЯТА
от 4 юли 2006 година
за изменение на Регламент (ЕО) № 2799/1999 относно определяне на подробни правила за прилагане на Регламент (ЕО) № 1255/1999 по отношение на отпускането на помощ за обезмаслено мляко и обезмаслено мляко на прах, предназначени за храна за животни, и продажбата на такова обезмаслено мляко на прах
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 от него,
като има предвид, че:
(1)
Член 7, параграф 1 от Регламент (ЕО) № 2799/1999 на Комисията (2) определя сумата на помощта за обезмаслено мляко и обезмаслено мляко на прах, предназначено за храна за животни, като се отчитат факторите, посочени в член 11, параграф 2 от Регламент (ЕО) № 2799/1999. С оглед намаляване на цената за интервенция по отношение на обезмасленото мляко на прах от 1 юли 2006 г., сумата на помощта следва да се намали.
(2)
Регламент (ЕО) № 2799/1999 следва съответно да се измени.
(5)
Управителният комитет по млякото и млечните продукти не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
В член 7 от Регламент (ЕО) № 2799/1999 на Комисията параграф 1 се заменя със следното:
„1. Помощта се фиксира на:
а)
0,81 EUR на 100 kg обезмаслено мляко със съдържание на протеин не по-малко от 35,6 % от немасления сух екстракт;
б)
0,71 EUR на 100 kg обезмаслено мляко със съдържание на протеин не по-малко от 31,4 % и не по-голямо от 35,6 % от немасления сух екстракт;
в)
10,00 EUR на 100 kg обезмаслено мляко на прах със съдържание на протеин не по-малко от 35,6 % от немасления сух екстракт;
г)
8,82 EUR на 100 kg обезмаслено мляко на прах със съдържание на протеин не по-малко от 31,4 % и не по-голямо от 35,6 % от немасления сух екстракт.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 2006 година.

Labels: 17
5
0
3
6